TKC จัดโรดโชว์ออนไลน์ 15 ธ.ค.นี้ ฉายภาพธุรกิจก่อนขาย IPO
“เทิร์นคีย์ คอมมูนิเคชั่น เซอร์วิส” หรือ TKC จับมือ “ไพโอเนีย แอดไวเซอรี่” และ “บล.คิงส์ฟอร์ด” จัดโรดโชว์ออนไลน์ 15 ธ.ค.นี้ ฉายภาพธุรกิจก่อนขาย IPO
“เทิร์นคีย์ คอมมูนิเคชั่น เซอร์วิส” หรือ TKC ควง “ไพโอเนีย แอดไวเซอรี่” และ “บล.คิงส์ฟอร์ด” จัดโรดโชว์ออนไลน์ 15 ธ.ค.นี้ ฉายภาพธุรกิจก่อนขาย IPO
9 ธ.ค. 2564

นายสยาม เตียวตรานนท์ กรรมการผู้จัดการ บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC  ผู้นำในธุรกิจให้บริการออกแบบ วางระบบ และบริการที่เกี่ยวข้องในงานวิศวกรรมสายงานระบบโทรคมนาคม ระบบสื่อสารข้อมูล และระบบความปลอดภัยสาธารณะ และเป็นพันธมิตรทางธุรกิจกับผู้ให้บริการธุรกิจโทรคมนาคม และเครือข่ายสารสนเทศชั้นนำระดับโลก ระบุว่า TKC เตรียมความพร้อมเข้ามาจดทะเบียนในตลาดหลักทรัพย์แห่งประเทศไทย  โดยปัจจุบันกำลังจัดงานโรดโชว์พบนักลงทุนและประชาชนที่สนใจ ร่วมรับฟังข้อมูลไฮไลท์ธุรกิจ แผนการเสนอขายหุ้นสามัญเพิ่มทุน และกลยุทธ์การเติบโต
โดยในงาน TKC IPO Roadshow จัดขึ้นในวันพุธที่ 15 ธันวาคม 2564 เวลา 10.20 น. ผ่านช่องทางเพจ facebook IR PLUS  พร้อมด้วยที่ปรึกษาทางการเงิน นางสาวเดือนพรรณ ลีลาวิวัฒน์ กรรมการผู้จัดการ บริษัท ไพโอเนีย แอดไวเซอรี่ จำกัด และนายวรนันท์ ถาวรนันท์ กรรมการผู้จัดการ บริษัทหลักทรัพย์ คิงส์ฟอร์ด จำกัด (มหาชน)  ในฐานะผู้จัดการการจัดจำหน่ายและรับประกันการจำหน่าย ประสานพลังมาให้ข้อมูลแบบจัดเต็ม ก่อนเสนอขาย IPO ในเร็วๆ นี้ โดยรับชมแบบออนไลน์กันสดๆ ได้ที่  Facebook : IR PLUS  https://www.facebook.com/irplus